Kuni 15 vahelejäämist nädalas - selline on postipakkides üle piiri liikuvate ravimite kinnipüüdmise statistika. Mullu avastas Eesti postitoll 403 illegaalset ravimisaadetist, millest põhiosa moodustasid  internetist tellitud potentsiravimid, kogukaaluga 32 kilo. Sel aastal on poole aastaga olnud 291 juhtumit. Enim levinud riigid, kust eestlased imerohtusid tellivad, on USA ja India (mõlemast 85 juhtumit), teisel kohal on Suurbritannia (52 juhtumit) ja kolmandal kohal Hiina (12 juhtumit). Lisaks "salakaubanduse" absoluutsele hitile potentsirohtudele tellitakse steroide ja toonikuid sportlastele. Väga palju neist "keelatud posti­pakkidest" sisaldavad aga elektroonilisi sigarette. Sel poolaastal on kinni  peetud kümmekond e-sigareti saadetist. Kõik pakid lähevad tuldud teed tagasi.